open-index/open-wikipedia-markdown huggingface dataset:
Tabores muiža

thumb|250px|Tabores muižas kungu māja (1927).

**Tabores muižas** (), arī **Tābaras muižas**, kungu māja atrodas Augšdaugavas novada Tabores pagasta Taborē. Līdz 1920. gada agrārajai reformai muiža piederēja Engelhartu dzimtai.

## Vēsture
Muižas kungu māja celta 1875. gadā, kurai vēlāk veica piebūves. Ēkas centrā ir rizalīts, kura frontons veidots no koka. Līdz mūsdienām nav saglabājies 1927. gada attēlā redzamais tornis, frontona dekors, ārdurvju vērtnes ar virsgaismas logiem un citas detaļas. Saglabājušies durvju portāli, zāles griestu apdare u.c.

Pirmā pasaules kara laikā muiža stipri cietusi. Pēc agrārās reformas muižas zemi sadalīja, līdz 1939. gada vācbaltiešu aizceļošanai Engelharti palika dzīvot agrākajā muižas kungu mājā kopā ar jaunsaimniekiem. Padomju laikā ēkā bija Tabores astoņgadīgā skola.

## Atsauces
Djego Rivera

**Djego Rivera** (, pilnajā vārdā — **Djego Marija de la Konsepsjons Huans Nepomuseno Estanislao de la Rivera i Barjentoss Akosta i Rodrigess** ();  — ) bija meksikāņu gleznotājs, murālists, kreisās politikas darbonis.

1929. gadā Djego Rivera apprecēja Frīdu Kalo.

## Ārējās saites

* Virtuālais muzejs  
* Gleznas un biogrāfija
Lūcija Ločmele

**Lūcija Ločmele** (dzimusi ) ir latviešu kinorežisore.

## Biogrāfija
Lūcija Ločmele dzimusi 1951. gada 21. augustā Cēsīs. Beigusi Rīgas lietišķās mākslas vidusskolu (1970) un Vissavienības Valsts Kinematogrāfijas institūta kino un televīzijas režijas fakultāti (1980).

Strādājusi par kostīmu mākslinieci Valsts Rīgas Operetes teātrī. Piedalījusies Roberta Ligera vadītā VEF kultūras nama pašdarbības kustību teātrī "Rīgas pantonīma" . Darbojusies Rīgas Kinostudijā. 1991. gadā aizgāja no Kinostudijas un pievērsās televīzijai.

Filmējusi īsfilmas un kinožurnālu sižetus. No 1983. gada režisēja pilnmetrāžas spēlfilmas bērnu un jauniešu auditorijai. 1986. gadā saņēmusi balvu festivālā "Lielais Kristaps" par filmu "Saulessvece" nominācijās "gada labākā filma" un "gada labākais režisors". 1990. gadā Lūcijas Ločmeles filma "Svešais" ieguva balvu par labāko skaņas režiju starptautiskajā sieviešu-kinematogrāfistu festivālā Florencē.

No 1992. līdz 1996. gadam bija televīzijas kanāla *TV Kanāls 4* līdzīpašniece, režisore un raidījumu vadītāja. Darbojusies kā režisore arī IGE TV un LNT.

No 1989. gada Kinematogrāfistu savienības biedre, Latvijas kinorežisoru ģildes un Rīgas Rotari kluba locekle.

## Filmogrāfija
* 1981 — "Rudais terorists" — *režisore un scenārija autore*
* 1983 — "Laika prognoze augustam" — *režisore*
* 1986 — "Saulessvece" — *režisore*
* 1988 — "Svešais" — *režisore*

## Atsauces

## Ārējās saites
* Profils portālā Kino Muzejs
* Profils portālā makslinieki.lv
Maksims Čudinovs

**Maksims Čudinovs** (; dzimis 1990. gada 25. martā) ir krievu hokejists, aizsargs. Pašlaik (2017) spēlē Kontinentālās hokeja līgas kluba Omskas "Avangard" rindās.

## Spēlētāja karjera
Uzaudzis Čerepovecā, tur Čudinovs uzsāka arī savu profesionālā spēlētāja karjeru, 2006.—07. sezonā aizvadot divas spēles Krievijas Superlīgas kluba Čerepovecas "Severstal" rindās. 2009.—10. sezonā Maksims kļuva par regulāru kluba spēlētāju, pēc sezonas beigām pagarinot savu līgumu ar klubu uz vēl divām sezonām. 2011.—12. sezonā Čudinovs, pateicoties līdzjutēju balsojumam, tika izvēlēts dalībai 2012. gada Kontinentālās hokeja līgas Zvaigžņu spēlē.

2012. gadā aizsargs pievienojās Sanktpēterburgas SKA rindām. 2015. un 2017. gadā Čudinovs kopā ar komandu izcīnīja Gagarina kausu, 2015. gadā tiekot iekļauts arī līgas simboliskajā izlasē. 2017. gada oktobrī tika aizmainīts uz Omskas "Avangard" vienību.

2010. gada NHL draftā Čudinovu izvēlējās Bostonas "Bruins" vienība.

Krievijas hokeja izlases rindās kļuvis par 2014. gada Pasaules čempionu.

## Ārējās saites
Aina Matīsa

**Aina Matīsa** (dzimusi ) ir latviešu teātra režisore un skatuves runas pedagoģe.

## Biogrāfija
Aina Matīsa dzimusi 1938. gada 14. jūnijā Jaunlatgales apriņķī, skolotāju ģimenē. Beigusi Rīgas kultūras un izglītības darbinieku tehnikumu (1956) un Jāzepa Vītola Latvijas Mūzikas akadēmijas teātra fakultātes režisoru nodaļu (1964). Strādājusi par režisori Latvijas televīzijā (1964—1968), Tautas kinoaktieru studijas vadītāju (1968—1993). Pasniedza aktiermākslu dažās Dailes teātra studijās un Leļļu teātra aktieru kursos. Kopš 1998. gada strādā par skatuves runas pedagoģi Latvijas Kultūras akadēmijā un Jāzepa Vītola Latvijas Mūzikas akadēmijā.

1982. gadā Rīgas Kinostudijas spēlfilmā "Mana ģimene" (režisors Pēteris Krilovs) notēloja nelielu lomu.

Režisora un teātra darbinieka Arnolda Liniņa (1930—1998) atraitne.

## Atsauces

## Ārējās saites
* Šonedēļ 70 gadu aprit režisorei un pedagoģei Ainai Matīsai (Diena.lv)
Tors (filma)

**"Tors"** () ir 2011. gada amerikāņu supervaroņu filma, kuras režisors ir Kenets Brana. Filma ir balstīta uz *[[Marvel Comics]]* tāda paša nosaukuma tēlu. Filma ir stāsts par dievu Toru, kurš tiek nosūtīts dzīvot no Asgardas uz Zemi. Tur viņš sāk veidot attiecības ar zinātnieci Džeinu Fosteri. Taču Toram ir jāaptur savs brālis Loki, kurš vēlas kļūt par jauno Asgardas karali.

Galvenās lomas filmā atveido Kriss Hemsvorts, Natālija Portmane, Toms Hidlstons, Entonijs Hopkinss, Stellans Skašgords, Keta Denningsa un Idriss Elba. Filmas pirmizrāde notika  Austrālijā. Filma saņēma pozitīvas kritiķu atsauksmes un guva labus komerciālos panākumus. 2013. gadā tika izdots turpinājums "".

## Atsauces

## Ārējās saites
*
Codex Atlanticus

right|thumb|''Codex Atlanticus''
***Codex Atlanticus***, latviski reizēm nepareizi saukts par **Atlantisko kodeksu**, ir Leonardo da Vinči 1119 lappušu biezs rokraksts. Lappuses tiek datētas no 1478. līdz 1519. gadam, tās satur rasējumus un dažādu tēmu pierakstus — aerodinamika, ieroči, mūzikas instrumenti, matemātika, botānika un citas tēmas. Rokrakstu sastādīja Pompeo Leoni no atsevišķām lapām, kas bija pie viņa nonākušas. Pašreiz rokraksts atrodas Milānā, Ambroziānas bibliotēkā. *Codex Atlanticus* veidots atlanta formātā un sastāv no iesietām rokraksta lapām, šādu iesējumu dēvē par kodeksu.

No 1968. līdz 1972. gadam rokraksts tika restaurēts. 2006. gada aprīlī Karmena Bambaha no Metropoles mākslas muzeja pamanīja uz dokumentiem krāsainus plankumus, ko uzskatīja par pelējumu, kā arī lappušu uzbriešanu. Viņa vērsās pie Džanfranko Ravazi un Florences restaurācijas institūta (*Opificio delle pietre dure*). Tomēr, kā noskaidrojās 2008. gada oktobrī, plankumi bija ķīmiskas dzīvsudraba sāļu pēdas, kas tika uzklāti aizsardzībai pret pelējumu.

2009. gada septembrī *Codex Atlanticus* tika izstādīts. Rokrakstu izstādīja pa daļām — 50 lapas vienā izstādē. Katra izstāde ilga trīs mēnešus. Pirmā notika Milānā 2009. gada septembrī, pēdējā bija paredzēta 2015. gadā.

## Atsauces
Tvaika lokomotīve

**Tvaika lokomotīve** ir autonoma lokomotīve ar tvaika dzinēja iekārtu. Tvaika lokomotīves bija pirmie pa sliedēm braucošie transportlīdzekļi. Pateicoties tvaika lokomotīvēm, izveidojās dzelzceļu sistēma, jo tieši pa tiem 19. gadsimtā un 20. gadsimta pirmajā pusē veica lielu daudzumu iekšēju un starptautisku pārvadājumu, veicinot valstu ekonomiskā stāvokļa uzlabošanos. Tvaika lokomotīves pastāvīgi tika pilnveidotas un uzlabotas, kā rezultātā izveidojusies liela konstrukciju daudzveidība. Tomēr no 20. gadsimta vidus tvaika lokomotīvēm nācās piekāpties modernākām lokomotīvēm — elektrolokomotīvēm un dīzeļlokomotīvēm —, kas ir daudz ekonomiskākas par tvaika lokomotīvēm. Taču daudzās pasaules valstīs tvaika lokomotīves joprojām izmanto ikdienas apritē.


Attēls:Tvaika lokomotīve dzelzceļa muzejā.JPG|Tvaika lokomotīve TE-036 Latvijas dzelzceļa vēstures muzejā
Attēls:Tvaika lokomotīve Gulbenes stacijā 2.JPG|Tvaika lokomotīve L-4578 Gulbenes stacijā
Attēls:Šaursliežu tvaika lokomotīve Ventspilī.jpg|Šaursliežu tvaika lokomotīve M1-631 Ventspilī
Attēls:Tvaika lokomotīve pie Valgas stacijas.JPG|Tvaika lokomotīve SU 251-98 pie Valgas stacijas


## Ārējās saites

* Kad skurstenis atkal runās ar debesīm...
Salsa

alt=|thumb|Salsas deja.
**Salsa** ir partnerdejas forma, kas sasaucas ar salsas mūziku, tomēr reizēm salsa tiek izpildīta gan solo suelta, gan Rueda de Casino, kas tiek dejota aplī mainoties partneriem. Salsa var būt improvizēta vai arī tiek dejota pēc iepriekš zināmas kombinācijas.

Salsa ir īpaši populāra visā Dienvidamerikā, kā arī Ziemeļamerikā, Eiropā, Austrālijā un dažās Āzijas un Tuvo Austrumu valstīs.

## Izcelsme

Salsas deju kustības izcelsme ir 1930. gadi Cuban Son mūzikas stila dejas, konkrētāk, no Son montuno ritmiem. Spēcīga ietekme ir bijusi no tādām afro-kubiešu folkloras dejām kā Danzon, Mambo, Guaguanco.

Mūsdienās ir daudz, dažādu salsas stilu, kurus ir ietekmējis ģeogrāfiskais novietojums un kultūru dažādība. Vispopulārākie salsas stili ir 
Kali stils (no Kolumbijas), Kubiešu stils (Casino), LA stils", New York stils, un Puertorikāņu stils.

## Atsauces

BailaRico - Salsa, Bachata, Cha Cha sociālo deju skola
That dance - salsas studija
Kabile

**Kabile** ir ciems Kuldīgas novada Kabiles pagastā, pagasta centrs. Izvietojies Riežupes krastā pie autoceļa P121  no novada centra Kuldīgas un  no Rīgas.

Kabilē atrodas pagasta pārvalde, pamatskola, bibliotēka, pasts, ģimenes ārsta prakse, pils muzejs un amatniecības un rokdarbu muzejs. Kabiles muižas ansamblis ir valsts nozīmes arhitektūras piemineklis.

## Vēsture
Kabile vēstures avotos pirmoreiz pieminēta 1253. gada 4. aprīļa Kursas dalīšanas līgumā kā *Kabele* ( vai *Kabilwen*) Vanemas zemē. Pēc šī līguma noslēgšanas starp Vācu ordeni un Kurzemes bīskapu Heinrihu Kabile piederēja Kuldīgas komturijai. Vēlāk Kabiles nosaukums () minēts 1331. gadā sakarā ar ordeņa pils būvi un 1422. gadā feodālo īpašumu izlēņošanas gadījumā.

Ordeņa pastāvēšanas beigu posmā Kabile bija saimniecības muiža. Kabiles muiža piederējusi Heinriham Soblekam (16. gs.), Johanam Dītriham fon Bēram un viņa dzimtai (17.—18. gs.), Heinriham Dītriham Vilhelmam fon Keizerlingam (19. gs.), firstam Oto Andreasam Līvenam (19./20. gs).

Mūsdienu apdzīvotā vieta veidojusies ap muižas centru. Latvijas PSR laikā attīstījās kā kolhoza «Kabile» centrālais ciemats. 

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Jaunā muiža (Kabiles pagasts)

**Jaunā muiža** (arī **Jaunāmuiža**, **Jaunmuiža**) ir ciems Kuldīgas novada Kabiles pagastā. Izvietojies pie autoceļa P121  no pagasta centra Kabiles,  no novada centra Kuldīgas un  no Rīgas.

Apdzīvotā vieta izveidojusies pie Kabiles muižas pusmuižas *(Neuhof)* un luterāņu baznīcas. Kabiles baznīca (celta 1652. gadā) ir valsts nozīmes arhitektūras piemineklis, Kabiles baznīckrogs — vietējas nozīmes piemineklis. Ziemeļos no Jaunās muižas atrodas Kabiles kapi.

## Atsauces
Nikosijas APOEL

**APOEL F.C.** (; saīsinājums no **Α**θλητικός **Π**οδοσφαιρικός **Ό**μιλος **Ε**λλήνων **Λ**ευκωσίας **—** * *'A**thletikos **P**odosferikos **O**milos **E**llinon **L**efkosias'') ir profesionāls [[futbols|futbola]] klubs no [[Nikosija]]s, [[Kipra]]s. Tas ir viens no Kipras Futbola asociācijas dibinātājiem. APOEL ir viens no valsts slavenākajiem futbola klubiem, kā arī Kipras panākumiem bagātākais klubs. Tas ir izcīnījis 28 čempiona titulus, 21 Kipras kausu un 14 superkausus. Kluba lielākais panākums Eiropas klubu sacensībās ir kvalificēšanās ceturtdaļfinālam [[2011.—2012. gada UEFA Čempionu līgas sezona|2011.—2012. gada UEFA Čempionu līgas sezonā]]. Tas ir pirmais un pašlaik vienīgais Kipras klubs, kas spējis izkļūt no UEFA Čempionu līgas grupas. APOEL tika dibināts 1926. gadā. Mājas spēles tas aizvada [[GSP stadions|GSP stadionā]].

== Sasniegumi ==
* **Kipras Pirmā divīzija**
** Čempioni (29): 1935—36, 1936—37, 1937—38, 1938—39, 1939—40, 1946—47, 1947—48, 1948—49, 1951—52, 1964—65, 1972—73, 1979—80, 1985—86, 1989—90, 1991—92, 1995—96, 2001—02, 2003—04, 2006—07, 2008—09, 2010—11, 2012—13, 2013—14, 2014—15, 2015—16, 2016—17, 2017-18, 2018-19, 2023–24
* **Kipras kauss**
** Kausa ieguvēji (21): 1936—37, 1940—41, 1946—47, 1950—51, 1962—63, 1967—68, 1968—69, 1972—73, 1975—76, 1977—78, 1978—79, 1983—84, 1992—93, 1994—95, 1995—96, 1996—97, 1998—99, 2005—06, 2007—08, 2013—14, 2014—15
* **Kipras superkauss'''
** Kausa ieguvēji (13): 1963, 1984, 1986, 1992, 1993, 1996, 1997, 2002, 2004, 2008, 2009, 2011, 2013, 2019

## Atsauces

## Ārējās saites

*
Jere Karalahti

**Jere Karalahti** (; dzimis 1975. gada 25. martā) ir bijušais somu hokejists, aizsargs, Somijas hokeja izlases dalībnieks. Karjeras laikā aizvadījis 149 spēles Nacionālās hokeja līgas klubos Losandželosas "Kings" un Našvilas "Predators". Karjeras lielāko daļu aizvadījis SM līgā. Somijas izlases sastāvā izcīnījis četras medaļas Pasaules čempionātos, divas reizes tiekot iekļauts arī turnīra simboliskajā izlasē.

## Spēlētāja karjera
Uzaudzis Helsinkos, Karalahti turpat arī iesāka savu profesionālā spēlētāja karjeru, 1993.—94. sezonā debitējot SM līgas kluba Helsinku "HIFK" rindās. Aizsargam komandā izdevās nostiprināties, un 1998. gadā Karalahti "HIFK" rindās kļuva par Somijas čempionu hokejā. Kluba rindās viņš spēlēja līdz pat 1999. gadam, kad pārcēlās uz Ziemeļameriku.

Karalahti pievienojās Losandželosas "Kings" rindām, kas somu aizsargu bija izvēlējusies 1993. gada NHL draftā. Pēc pārliecinošas pirmās sezonas, Karalahti spēles laiks tika samazināts, attiecīgi aizsargs pieprasīja tikt aizmainīts. Visbeidzot, 2001. gadā tas arī notika, Karalahti pievienojoties Našvilas "Predators" rindām. Pēc 2001.—02. sezonas noslēgumā hokejists tika pieķerts narkotiku lietošanā, NHL viņu diskvalificēja uz sešiem mēnešiem, un hokejists atgriezās Eiropā.

Karalahti atgriezās Helsinku "HIFK" rindās, kļūstot par vienu no komandas vadošajiem aizsargiem. 2005.—06. sezonā hokejists pildīja komandas kapteiņa pienākumus. "HIFK" līgumu ar Karalahti nepagarināja, attiecīgi aizsargs 2007. gadā pievienojās Oulu "Kärpät" rindām. "Karpat" spēlētāju atlaida pēc tam, kad viņš tika arestēts. No 2008. līdz 2010. gadam Karalahti spēlēja Vācijas hokeja līgas klubā Hamburgas "Freezers", taču tad pievienojās Espo "Blues" vienībai.

2011. gada vasarā Jere parakstīja līgumu uz vienu sezonu ar KHL klubu Minskas "Dinamo". 2011.—12. sezonā Karalahti, pateicoties līdzjutēju balsojumam, tika izvēlēts dalībai 2012. gada Kontinentālās hokeja līgas Zvaigžņu spēlē. 2012.—13. gada sezonā pildījas "Dinamo" kapteiņa funkcijas.

2013. gada augustā noslēdza līgumu ar SM līgas klubu Helsinku "Jokerit". Turpināja spēlēt tā rindās arī 2014.—15. gada sezonā, kad "Jokerit" pārcēlās uz KHL, taču sezonas gaitā noslēdza līgumu ar Zviedrijas hokeja līgas vienību HV 71. Pēc 2015.—16. gada sezonas noslēdza karjeru.

Somijas hokeja izlases rindās Karalahti spēlējis septiņos Pasaules čempionātos, 1998., 1999. un 2014. gadā izcīnot sudraba, bet 2000. gadā — bronzas medaļas. 1998. un 1999. gadā tika iekļauts čempionāta simboliskajā izlasē.

## Ārējās saites
Mocarts un Saljēri

**"Mocarts un Saljēri"** ir 1962. gadā Latvijas PSR uzņemta muzikālā filma, operas ekranizējums. Filmas režisors ir Vladimirs Gorikers. Filma uzņemta Rīgas Kinostudijā pēc Aleksandra Puškina tāda paša nosaukuma darba motīviem.

## Sižets
Saljēri iegrimis dziļās pārdomās. Viņš atminas savu grūto ceļu līdz meistarībai: agri atsakoties no bērnu rotaļām viņš patstāvīgi sāka mācīties mūziku. Nekad Saljēri nevienu neapskauda, pat tos kam viss padevās vieglāk un labak. Bet nu ir parādījusies skaudība pret Mocartu, kuram viss nav nācis caur grūtām mācībām, bet gan vienkārši tāpat.

## Lomās
* Pjotrs Gļebovs (vokāls — Aleksandrs Pirogovs) — *[[Antonio Saljēri]]*
* Inokentijs Smoktunovskis (vokāls — Sergejs Ļemeševs) — *[[Mocarts]]*
* Arnolds Milbrets — *vecais muzikants*
* Nikolajs Kutuzovs — *melnais cilvēks*

Staņislavka un Ņemiroviča-Dančenko muzikālā teātra koris un orķestris, diriģents — Samuils Samosuds.

## Filmēšanas grupa
* Režisors: Vladimirs Gorikers
* Operators: Vadims Mass
* Mākslinieks: Uldis Pauzers
* Komponists: Nikolajs Rimskis-Korsakovs

## Apbalvojumi
* 1962 - 6. Starptautiskā kinofestivāla Bergamo speciālais diploms "*Gran Premio Bergamo*".
* 1963 - Baltijas republiku un Baltkrievijas filmu festivālā Rīgā balva labākajam skaņu režisoram Gļebam Korotejevam.

## Ārējās saites

* Filmas profils portālā Kino Muzejs
## Video
*
Guntars Antoms

**Guntars Antoms** (dzimis  Rīgā) ir advokāts un starptautiskais meistars šahā, kas uzvarējis Latvijas šaha čempionātā 2001. gadā.

## Šahista karjera
Guntara Antoma pirmais panākums šahā bija 14 gadu vecumā, kad viņš ieguva 4. vietu Latvijas skolēnu čempionātā. Pēc trim gadiem viņš kopā ar Edvīnu Ķeņģi dalīja pirmo vietu Latvijas jauniešu čempionātā. Guntars Antoms ir bieži piedalījies Latvijas šaha čempionāta finālos, bet 2001. gadā viņam izdevās izcīnīt Latvijas čempiona titulu, apsteidzot lielmeistarus Viesturu Meijeru, Arturu Neikšānu, Jāni Klovānu, Zigurdu Lanku un Ilmāru Starostītu. Tajā pašā gadā viņš ieguva arī FIDE starptautiskā meistara nosaukumu. Guntars Antoms bija Latvijas šaha federācijas viceprezidents un valdes loceklis. 2023. gadā uzvarējis Latvijas ātrā šaha čempionātā.

## Jurista karjera
Guntars Antoms ir beidzis Rīgas 2. vidusskolu (1978) un Latvijas Universitātes Juridisko fakultāti (1983). No 1984. gada bijis izmeklētājs Rīgas pilsētas Ļeņingradas rajona prokuratūrā, no 1985. gada - izmeklēšanas daļas prokurors, bet no 1988. gada februāra līdz 1988. gada oktobrim - sevišķi svarīgu lietu izmeklētājs. Pēc tam darbojies dažādos juridiskos amatos. No 1993. gada 12. aprīļa zvērināts advokāts savā birojā. Guntars Antoms ir Baltijas starptautiskās šķīrējtiesas prezidija loceklis un Latvijas Krimināllietu advokātu biedrības biedrs.

## Nozīmīgākās sacensības

* 2001. gads, 1. vieta Latvijas šaha čempionātā.
* 2001. gads, piedalījies Latvijas komandas sastāvā Eiropas šaha komandu čempionātā pie 4. galdiņa (+0, =2, -2).
* 2004. gads, piedalījies Latvijas komandas sastāvā Pasaules šaha 36. olimpiādē pie 2. rezerves galdiņa (+1, =1, -2).

## Atsauces

## Literatūra
* Latvijas advokatūra. Advokāti, zvērināti advokāti un zvērināto advokātu palīgi biogrāfijās. 1944-2010. Sast. Dr.hist. Valters Ščerbinskis. – Rīga: Latvijas Zvērinātu advokātu padome, 2011. , 55.lpp.

## Ārējās saites
Mans draugs Sokrātiņš

**"Mans draugs Sokrātiņš"** ir 1984. gada Latvijas PSR televīzijas spēlfilma. Filmas režisors ir Andris Rozenbergs. Filma uzņemta Rīgas Kinostudijā pēc Vladimira Žeļezņikova stāsta "Katrs ilgojas pēc suņa" motīviem.

## Sižets
Raimonds, ko draugi iesaukuši par Sokrātiņu viņa taisnīguma izjūtas dēļ, mācās ceturtajā klasē vienā no Rīgas skolām. Vecāki bieži ir komandējumos un Raimondu pieskata vectēvs, izbijis jūrnieks. Kādu vakaru pie vectēva ciemos atnāk tālo reisu kuģa kapteinis, sens vectēva biedrs un Raimonds noklausās viņu sarunu. Draugi atminas jaunības gadus un kapteinis pastāsta par dārgumiem, kas it kā ir paslēpti tajā mājā, kur viņi dzīvoja pirms kara. Sokrātiņš nolemj, ka kapteinis grib dārgumus piesavināties. Viņš par dārgumiem izstāsta draugiem un pēc stundām dodas uz veco māju. Kad kļūst skaidrs, ka nekādu dārgumu nav, sadusmotie dārgumu meklētāji piekauj iniciatoru.

## Lomās
* Raimonds Pavlovs — *Sokrātiņš*
* Jānis Upmalis — *Jānis Kulakovs*
* Krists Kalniņš — *Krists*
* Normunds Veinbergs — *Žirafe*
* Dace Balode — *Dace*
* Mairita Baranovska — *Mairita*
* Anna Viduleja — *Anna Kulakova*
* Kristīne Klētniece — *Kristīne*
* Arnis Līcītis — *skolotājs Arnolds*
* Valdemārs Zandbergs — *Sokrātiņa vectēvs*

**Epizodēs:**
* Uldis Dumpis — *Jāņa un Annas tēvs*
* Uldis Vazdiks — *Sokrātiņa tēvs*
Marīna Janaus, Oļģerts Kroders, Romualds Ancāns un Rīgas skolu audzēkņi

## Interesanti fakti
* Skolēnu lomās nākamā kinorežisore Anna Viduleja un Imanta Kalniņa dēls Krists Kalniņš.
* Marīnas Janaus kinodebija.

## Filmēšanas grupa
* Režisors: Andris Rozenbergs
* Scenārija autors: Vladimirs Žeļezņikovs
* Operators: Rihards Pīks
* Komponists: Imants Kalniņš
* Mākslinieks: Gunārs Balodis
* Skaņu režisors: Igors Jakovļevs

## Ārējās saites

* Filmas profils portālā Kino Muzejs
## Video
*
Ivans Kuļibins

**Ivans Kuļibins** (; dzimis , miris ) bija krievu mehāniķis un izgudrotājs.
Kuļibins ir izgatavojis unikālu kabatas pulksteni. Tā korpusā bez pulksteņa mehānisma vēl atradās stundu zvana sistēma, muzikālais aparāts, kas atskaņoja dažas melodijas, un sarežģīts miniatūra teātra automāta mehānisms ar kustīgām figūriņām (mūsdienās pulkstenis glabājas Ermitāžā). 

## Dzīvesgājums
Dzimis 1735. gadā.
No 1769. gada 30 gadus Kuļibins vadīja Pēterburgas zinātņu akadēmijas mehānikas darbnīcu. Vadīja astronomisko, fizikas un navigācijas iekārtu un instrumentu izstrādi. Līdz 1772. gadam Kuļibins izstrādāja vairākus 300 metrus gara, vienas arkas tilta pār Ņevu projektus. Turpmākajos gados Kuļibins izgudroja un izveidoja daudzus oriģinālus mehānismus, mašīnas un aparātus. Starp tiem — lukturi-prožektoru ar parabolisko atstarotāju no maziņiem spoguļiem, upes kuģi ar ūdens dzinēju, kas spējīgs virzīties pret straumi, mehānisko ekipāžu ar pedāļu piedziņu.

## Ārējās saites

* Ivans Kuļibins portālā peoples.ru 
* Ivana Kuļibina mājas fotogrāfija
Mirskis

**Mirskis** var būt:

* Aleksandrs Mirskis, uzņēmējs un politiķis;
* Sergejs Mirskis, politiķis;
* Vladimirs Mirskis, skolotājs.
Pakledus

[thumb|250px|Pakledus [Atlantijas okeāns|Atlantijas okeāna ziemeļdaļā]]
**Pakledus** ir peldošs jūras ledus, kas veidojies, sasalstot jūras ūdenim, pastāvējis ne mazāk kā divu gadu ciklus un sasniedzis vismaz  biezumu. Sastopams galvenokārt Arktikā (Ziemeļu Ledus okeānā un Atlantijas okeāna ziemeļdaļā) un Antarktikā (Dienvidu okeānā). Arktikā pakledus aizņem 10 līdz 13 miljonus kvadrātkilometru, Dienvidu okeānā, atkarībā no gadalaika — 4 līdz 20 miljonus kvadrātkilometru.

Dažkārt par pakledu sauc arī brīvi peldošus ledus masīvus un sasalušu ledus sablīvējumus, kas veidojušies no aisbergiem un ledus gabaliem, kas noslīdējuši no kontinentālā ledus vairoga, kā arī no malasledus atrautiem ledus gabaliem.

## Atsauces
Taksometrs

[thumb|[Londonas taksometrs *[[Austin FX4]]* (*kebs*)]]
**Taksometrs** (no  — 'cenas skaitītājs') jeb sarunvalodā vienkārši **taksis** ir sabiedriskais transportlīdzeklis, ierasti automobilis, kas tiek izmantots pasažieru un kravu pārvadāšanai, apmaksājot braucienu pēc skaitītāja — taksometra — rādījuma.

Mūsdienās lielākoties par taksometru automobiļiem izmanto sedanus vai minivenus, sastopami arī limuzīni. Īpašā taksometra pazīme ir uz dzeltena vai balta taisnstūra formas izvietoti melni kvadrāti dambretes dēļa rakstā, kas piestiprināta pie automobiļa jumta.

Pastāv arī maršrutu taksometri, kas veic pasažieru pārvadājumus konkrētos maršrutos. No autobusiem tie atšķiras ar nelielo pasažieru skaitu.

## Krāsas
Dažās valstīs taksometri parasti ir nokrāsoti noteiktā krāsā, lai tie izceltos uz ceļa:
* Londona — melns;
* Ņujorka — dzeltens visiem taksometriem, kuri nedarbojas ar dispečeriem un kurus var apturēt uz ceļa;
* Polija — var izmantot visas krāsas;
* Nīderlande — melns un dzeltens
* Honkonga — sarkans
Lielbornes muiža

thumb|250px|Lielbornes muižas kungu māja Daugavas stāvkrastā (V.Štafenhāgens, 1866). Mūsdienās saglabājusies vecā daļa (pa kreisi)
thumb|250px|Lielbornes muiža (ap 1900).
**Lielbornes muižas** () kungu māja atrodas Daugavas ielejas kreisajā krastā Augšdaugavas novada Salienas pagasta Lielbornē. Muiža piederēja Etingeniem, no 1896. gada Freitāgu - Loringhofenu dzimtai.

## Vēsture
1729. gadā Lielbornes un Mazbornes muižas atdalīja no Bornes (Vecbornes) muižas. 1820. gadā no Lielbornes muižas atdalīja Karolīnes muižu (*Karolinenhof*). 
Senākā Lielbornes muižas kungu māja sastāvēja no vecās ēkas un jaunās ēkas, kas bija celta klasicisma stilā. 19. gadsimta beigās un 20. gadsimta sākumā jaunākā daļa paplašināta un pārbūvēta tam laikam Sēlijā populārajā "vasarnīcu stilā". 1902. gadā izdotajā ceļojumu aprakstā minēts, ka "kungu māja ir gaumīgi izveidota un atrodas paugurainā apvidū parka vidū. Tajā glabājas greznas mēbeles ar antikvāru vērtību". 
1899. gadā Lielbornes muižā dzimis Vesels fon Freitāgs-Loringhofens (*Wessel Freiherr Freytag von Loringhoven*; 1899—1944), kas piedalījās atentāta rīkošanā pret Ādolfu Hitleru 1944. gada 20. jūlijā.
Pēdējais muižas īpašnieks bijis Frīdrihs Sellins. Pēc 1920. gada agrārās reformas bijušajā muižas kungu mājā iekārtoja Salienas pamatskolu.

Lielbornes muižas kungu mājā šobrīd rit renovācijas un restaurācijas darbi. Lielbornes muižas parks šobrīd jau ir daļēji atjaunots, kurā pieejamas 2 km garas pastaigu takas un atvērts apmeklētājiem no 1. maija līdz 30. septembrim bez maksas. No pārējām muižas ēkām saglabājusies t.s. vecā pils un saimniecības ēkas. No tuvējām dzirnavām palikušas tikai drupas un aizsprosts.

## Atsauces
Kārlis Neretnieks

**Kārlis Neretnieks** (dzimis 1949. gadā) ir latviešu izcelsmes Zviedrijas armijas virsnieks (ģenerālmajors).

Kopš 1989. gada Neretnieks ir Zviedrijas Karaliskās militārās zinātņu akadēmijas biedrs. No 1992. līdz 1995. gadam viņš komandēja Gotlandes brigādi Visbijā, bet no 1995. līdz 1997. gadam vadīja bruņoto spēku starptautisko centru (*Swedint*). Neretnieks bijis arī Zviedrijas centrālā štāba operacionālais vadītājs. Zviedrijas Nacionālās aizsardzības koledžas rektors no 1998. līdz 2002. gadam. Būdams rektora amatā ieguvis ģenerālmajora pakāpi. Bijis arī Zviedrijas Aizsardzības ministrijas, valdības padomnieks. 2004. gadā apbalvots ar Triju Zvaigžņu ordeni (III pakāpes). Neretnieks ir Latvijas ģenerāļu kluba biedrs.

## Atsauces
Džons Beiners

**Džons Endrū Beiners** (; dzimis ) ir amerikāņu politiķis, pārstāv Republikānisko partiju.

No 2011. līdz 2015. gadam bija ASV Pārstāvju palātas priekšsēdētājs (spīkers). Kopš 1991. gada ir Pārstāvju palātas loceklis no Ohaio 8. Kongresa apgabala. Pirms kļūšanas par Pārstāvju palātas priekšsēdētāju Dž. Beiners laikā no 2006. līdz 2007. gadam bija Pārstāvju palātas koalīcijas līderis, savukārt no 2007. līdz 2011. gadam — opozīcijas līderis. Savukārt pirms ievēlēšanas Pārstāvju palātā Dž. Beiners bija Ohaio Pārstāvju palātas loceklis no 57. apgabala. Izglītību ieguvis *Xavier University* universitātē.

## Ārējās saites

*
Maiks Hakabī

**Maikls "Maiks" Deils Hakabī** (; dzimis ) ir amerikāņu politiķis, pārstāv Republikānisko partiju.

Laika posmā no 1996. līdz 2006. gadam viņš bija Ārkanzasas gubernators. Tāpat viņš bija viens no Republikāņu partijas kandidātiem 2008. gada ASV prezidenta vēlēšanās, taču priekšvēlēšanu balsojumā ieņēma 3. vietu, zaudējot Džonam Makeinam un Mitam Romnijam. Viņš ir sarakstījis vairākus bestsellerus. Tāpat M. Hakabī ir *ABC Radio* politiskais komentētājs. Viņa sieva Dženeta neveiksmīgi kandidēja uz Ārkanzasas štata sekretāres amatu 2002. gadā. Pašlaik viņš vada *[[Fox News|Fox News Channel]]* sarunu šovu *Huckabee*. Izglītību ieguvis *Ouachita Baptist University* universitātē.

## Ārējās saites

*
Kesels

**Kesels** var būt:

* Dāvids Aleksandrs Kesels (1892—1955) — latviešu ārsts, Limbažu pilsētas galva;
* Fils Kesels (*Phil Kessel*; dzimis 1987. gadā) — amerikāņu hokejists.
Jakubs Petružāleks

**Jakubs Petružāleks** (; dzimis 1985. gada 24. aprīlī) ir bijušais čehu hokejists, centra uzbrucējs.

## Spēlētāja karjera
Savu profesionālā sportista karjeru uzsāka 2002.—03. sezonā, kad debitēja Čehijas Ekstralīgas kluba HC Lītvinovas rindās. 2004.—05. sezonu Petružāleks aizvadīja Ontārio hokeja līgā, bet no 2006. līdz 2009. gadam spēlēja Amerikas hokeja līgā, 2008.—09. sezonā aizvadot arī divas spēles NHL klubā Karolīnas "Hurricanes". No 2009. līdz 2011. gadam spēlēja SM līgas klubā Raumas "Lukko". 2011.—12. sezonā Petružāleks, pateicoties līdzjutēju balsojumam, tika izvēlēts dalībai 2012. gada Kontinentālās hokeja līgas Zvaigžņu spēlē.

2012.—13. gada sezonas otro pusi Petružāleks aizvadīja Maskavas "Dinamo" rindās, kopā ar klubu izcīnot Gagarina kausu, taču starpsezonā atgriezās Habarovskā. Arī 2013.—14. gada sezonas otrajā pusē "Amur" hokejistu aizmainīja, šoreiz — uz Kazaņas "Ak Bars" rindām. Maija nogalē hokejists noslēdza līgumu ar Jekaterinburgas "Avtomobilist".

## Ārējās saites
Fils Kesels

**Filips Džozefs Kesels** (; dzimis ) ir profesionāls amerikāņu hokejists, spēlē labās malas uzbrucēja pozīcijā, ASV hokeja izlases dalībnieks.

## Spēlētāja karjera
2006. gada NHL draftā viņu izraudzījās Bostonas "Bruins" ar kopējo 5. kārtas numuru. 2007. gadā viņš saņēma Billa Mastertona balvu, tādējādi kļūdams par pirmo līgas debitantu, kas saņem šo balvu. Tāpat 2007. gadā spēlēja NHL *YoungStars* spēlē Visu zvaigžņu spēles nedēļas nogalē. Pēc 2008.—2009. gada sezonas pārgāja uz Toronto "Maple Leafs". 2011. gadā piedalījās Visu zvaigžņu spēlē. "Maple Leafs" rindās Kesels aizvadīja sešas sezonas, katru no tām noslēdzot kā komandas rezultatīvākais spēlētājs.

2015. gada 1. jūlijā tika aizmainīts uz Pitsburgas "Penguins". Kopā ar "Penguins" nākamajās divās sezonās izcīnīja Stenlija kausu. 2019. gada vasarā Kesels tika aizmainīts uz Arizonas "Coyotes".

2022. gada 24. augustā Kesels parakstīja viena gada un 1,5 miljonu dolāru vērtu līgumu ar Vegasas "Golden Knights".

2022. gada 17. novembrī Kesels kļuva par pirmo spēlētāju līgas vēsturē, kurš sasniedzis robežu: 1000 pēc kārtas aizvadītas spēles, Golden Knights ar 4:1 pieveicot Kesela bijušo komandu Arizonas "Coyotes".

ASV hokeja izlases sastāvā izcīnījis sudraba medaļu 2010. gada ziemas olimpiskajās spēlēs. 2014. gada Olimpisko turnīru Kesels noslēdza kā tā rezultatīvākais spēlētājs, iegūstot arī labākā uzbrucēja titulu. Spēlējis arī trīs Pasaules čempionātos.

## Ārējās saites

## Atsauces
Koulmena sala

**Koulmena sala** () ir pārsvarā ar ledu klāta sala Rosa jūras rietumu piekrastē Antarktīdā. Sastāv no vairākiem savienotiem vulkāniem un atrodas 16 km no Džonsa raga kontinenta piekrastē. Salas garums ir ap 34 km. Ziemeļdaļa ir zemāka, dienviddaļā atrodas līdz 1998 m augstā Hoksa augstiene, kuras lielu daļu aizņem 4,8 km plata un līdz 701 m dziļa kaldera. Salas ziemeļu piekrastē atrodas ievērojama imperatorpingvīnu kolonija, austrumu piekrastē — vairākas Adelijas pingvīnu kolonijas.

Salu 1841. gadā atklāja Džeimsa Rosa ekspedīcija, kurš to nosauca sava patēva Tomasa Koulmena *(Thomas Coulman)* vārdā.

## Atsauces
Kirstena Džilibrenda

**Kirstena Elizabete Rutnika Džilibrenda** (; dzimusi ) ir amerikāņu advokāte un politiķe, pārstāv Demokrātisko partiju. Izglītību ieguvusi Kalifornijas Universitātes tieslietu skolā (*University of California, Los Angeles School of Law*) un Dartmutas koledžā.

Viņa pašlaik ir ASV senatore no Ņujorkas štata, taču pirms iekļūšanas Senātā K. Džilibrenda bija ASV Pārstāvju palātas locekle no Ņujorkas 20. apgabala. Pārstāvju palātā tika ievēlēta 2006. gada novembra vēlēšanās. Kad 2008. gada decembrī Hilarija Klintone tika izvirzīta valsts sekretāres amatam, tādējādi atbrīvojot vietu Senātā no Ņujorkas štata, tobrīdējais štata gubernators Deivids Patersons izvirzīja K. Džilibrendu šim amatam. 2010. gada speciālajās vēlēšanās viņa viegli uzvarēja Džozefu Diogvardi ar 63% balsu.

## Ārējās saites

*
Vecsalienas muiža

**Vecsalienas muižas** () jeb **Červonkas** (; arī **Červonkas pils**, **Červonkas muiža**) kungu māja atrodas Augšdaugavas novada Vecsalienas pagasta Červonkā. Muiža līdz 1920. gada agrārajai reformai piederēja Hānu dzimtai un līdz mūsdienām saglabājusies nebojāta. Šobrīd tajā atrodas Vecsalienas pagasta pārvalde.

## Vēsture

Vecsalienas muižas pils celta no sarkaniem ķieģeļiem 1870. gadā angļu neogotikas stilā. Ķieģeļi vesti no vietējā cepļa, bet kaļķi dedzināti no Daugavas krastos iegūtā dolomīta. Kopš 1884. gada tā piederēja Hānu dzimtai. 20. gadsimta sākumā par muižas pārvaldnieku jeb par muižkungu bijis latvietis Millers, bet par vagariem Červonkā - Zoldeks, Salandzejā - Smarguns, Kirliškos – Krauklis, kas par darba kavējumiem pēruši ar rīkstēm. Muižas mežsargi nav ļāvuši zemniekiem un kalpiem muižas mežos ne ogot, ne sēņot, ne žagarus lasīt. Muižas kalpi ēku tās sarkanās krāsas dēļ iesaukuši par Červonku (poļu: *czerwony*).

Pēc 1920. gada zemes reformas muižas īpašniekam atstāja 50 hektārus zemes, kuru viņš pārdevis Romānam Ņikitinam un aizbraucis uz Vāciju. Vecsalienas muižas pilī iekārtoja Salienas valsts internātskolu. 

Pēc Otrā pasaules kara skolā latviešu mācību valodas vietā ieviesa krievu valodu. 1950. gada remonta laikā zuduši griestu gleznojumi un ģipša veidojumi. 1970. gadā skolu slēdza un ēkā atradās vietējā kolhoza kantoris, kultūras nams un bibliotēka. 1985. gadā ēkā veica kapitālremontu, blakus skatītāju zālei izbūvēja kinomehāniķa telpu, logu aizstikloja ar stikla blokiem. Mājas pašlaik apsaimnieko Vecsalienas pagasta pārvalde.

Vecsalienas pils Červonka 1918.jpg|Vācu okupācijas laikā (1918)
Vecsalienas muiža.jpg|Vecsalienas muižas (Červonkas) kungu māja (1927)


## Ēkas apraksts
Galvenais kungu mājas fasādes elements ir smailloka arkas. Ēkas plastiku vairo rizalīti, mezonīni un tornis. Pirmajā stāvā ir zāle ar grezniem griestiem un krāsns ar dekoratīviem māla veidojumiem. Muižas īpašnieka kabinetā saglabājusies vitrāža ar fon Hānu dzimtas ģerboni. Pārvaldnieka kabinetā saglabājies sienas seifs.
Pa vītņveida kāpnēm var uzkāpt pils tornī, no kurienes paveras skats uz Vecsalienas parku. Ēkas priekšā ir plašs zāliena aplis, ceļš no pils līdz krogam apstādīts pīlādžiem, tā malā saglabājies kariešu namiņš.

## Atsauces
Taira Benksa

**Taira Benksa** (; dzimusi ) ir amerikāņu modele, aktrise, dziedātāja, autore un uzņēmēja.

Pirmo slavu iemantojusi kā modele, taču komerciālos panākumus guvusi ar lomām televīzijā. Taira Benksa ir realitātes šova *[[America's Next Top Model]]* autore un vadītāja, viena no *True Beauty* autorēm un sarunu šova *The Tyra Banks Show* vadītāja. Viņa ir viena no oriģinālajām *Victoria's Secret Angels* "eņģeļiem". Benksa bija pirmā afroamerikāniete, kas nonāca uz žurnāla *GQ* un *[[Sports Illustrated]] Swimsuit Issue* vāka.

## Atsauces

## Ārējās saites
Vestminsteras pils

{
  "type": "ExternalData",
  "service": "geoshape",
  "ids": "Q62408"
}


**Vestminsteras pils** () jeb **Parlamenta nams** (*Houses of Parliament*) ir Apvienotās Karalistes parlamenta, valsts likumdevēja, sanāksmes vieta.

Tā atrodas Temzas kreisajā, ziemeļu krastā, Londonā. Netālu no Vestminsteras pils atrodas vēsturiskā Vestminsteras abatija. Vestminsteras pils tika uzcelta viduslaikos. 1834. gadā ēka nodega, savukārt laikā no 1840. līdz 1870. gadam tā tika atjaunota. Pils pulkstenis Bigbens ir viens no Londonas un Apvienotās Karalistes simboliem. Vestminsteras pils kopā ar Vestminsteras abatiju un Svētās Margaritas baznīcu (*St Margaret's, Westminster*) 1987. gadā tika iekļautas UNESCO Pasaules mantojuma objektu sarakstā.

## Ārējās saites

*
Apvienotās Karalistes parlaments

**Lielbritānijas un Ziemeļīrijas Apvienotās Karalistes parlaments** () ir Apvienotās Karalistes likumdevējvara — divpalātu parlaments, kas sastāv no Lordu palātas (augšnams) un Pārstāvju palātas (apakšnams). Trešais parlamenta komponents ir karalis Čārlzs III. Parlamenta galvenās funkcijas ir vērtēt un apstrīdēt valdības darbu, apspriest un pieņemt visus tiesību aktus, kā arī akceptēt valdības ierosinātu nodokļu paaugstināšanu. Apvienotās Karalistes parlamenta vēlēšanas notiek ik pēc pieciem gadiem, pēdējās notika 2024. gada 4. jūlijā. Apvienotās Karalistes parlaments ir lielākais anglofono valstu parlaments visā pasaulē.

## Ārējās saites

*
IEEE 802.1D

**802.1D** ir IEEE MAC tīkla tiltu standarts, kas iekļauj tiltošanu, savienotā koka protokolu (spanning tree protocol) u.c. 802.1D ir standartizējusi IEEE 802.1 darba grupa. Tas iekļauj detaļas, kas saistītas un raksturīgas daudziem citiem "802" projektiem - tajā skaitā - plaši pielietotajiem 802.3 (ethernet), 802.11 (WiFi) un 802.16 (WiMax) standartam.

VLANi (virtuālie LANi) nav daļa no 802.1D, bet ir aprakstīti 802.1Q.

## Vēsture

* 1990&nbsp;— Pirmā publikācija (802.1D-1990), kas balstīta uz ISO/IEC 10038 standartu.
* 1998&nbsp;— Pārskatītā versija (802.1D-1998), iekļauj paplašinājumus 802.1p, P802.12e, 802.1j un 802.6k.
* 2004&nbsp;— Pārskatītā versija (802.1D-2004), iekļauj paplašinājumus 802.11c, 802.1t un 802.1w, kas tika atsevišķi publicēti 2001.g. un aizvākti no sākotnējā savienotā koka protokola. Savienotā koka protokols iekļāva tajā vietā Rapid Spanning Tree Protocol (RSTP) no 802.1w.
* 2012&nbsp;— Shortest Path Bridging IEEE 802.1aq
** 2004&nbsp;— Neliels labojums, lai pievienotu 802.17 tiltošanas atbalstu
** 2007&nbsp;— Neliels labojums, lai pievienotu 802.16 tiltošanas atbalstu

## Atsauces

## Ārējās saites
* 802.1D MAC Bridges Standard
* 802.1D Status
Kosmos-2478

***Kosmos-2478*** (*Космос-2478*) bija Krievijas *[[GLONASS]]* globālās navigācijas sistēmas pavadonis, kas tika palaists . Tas bija pavadoņu sērijas *[[GLONASS-M]]* aparāts. *Glonass* zemes vadības kompleksa numurs 746. Bija izvietots *Glonass* sistēmas trešajā orbitālajā plaknē, punktā Nr. 17.

*Kosmos-2478* tika palaists  08:25:58 UTC ar nesējraķeti *[[Sojuz-2.1b/Fregat]]* no Pļeseckas kosmodroma. 11:57 UTC pavadonis atdalījās no dzinējbloka *Fregat*.
23. decembrī, pēc izmēģinājumiem un pārbaudēm *Kosmos-2478* nodots ekspluatācijā.

2015. gada 13. aprīlī *GLONASS-M № 746* sabojājās.

## Atsauces
Vilna

**Vilna** ir no dzīvniekiem iegūta šķiedra, kuru nocērpj aitām un citiem zīdītājiem ar biezu apmatojumu, piemēram, kazām, kamieļiem un lamām. Tikko nocirptu vilnu sauc par sviedrvilnu. No vilnas tiek darināta dzija, ko pēc tam izmanto kā materiālu tekstilizstrādājumu izgatavošanā. No vilnas izgatavo arī vati. Vilna ir viens no svarīgākajiem dzīvnieku pasaules tekstilrūpniecības produktiem. Šajā jomā spēj konkurēt vienīgi zīds. Cilvēks vilnu ir sācis izmantot aptuveni 3000 gadus p.m.ē. Mūsdienās visvairāk vilnas tiek iegūts Austrālijā, Ķīnā un Jaunzēlandē. Vilnas galvenā sastāvdaļa ir keratīns, kas veido 80–85% no tās sastāva.

## Vilnas īpašības
Vilnu veido smalka, bieži spirālē savīta šķiedra. Šķiedru viegli var burzīt, locīt, saspiest, bet pēc iedarbības tā atkal atjauno savu sākotnēju izskatu. Tas padara vilnu mīkstu un pūkainu, kā arī praktiski izmantojamu. Vilna labi uzsūc mitrumu, higroskopiskums ir 14–17%, bet tajā pašā laikā slikti aizvada siltumu, un šīs abas īpašības ļauj no vilnas izstrādāt audumu. Vilnas apģērbs labi saglabā ķermeņa siltumu. Vilnas audumam piemīt arī laba gaisa caurlaidība, ko nodrošina šķiedru spirālveida forma. Tas veicina arī dabisku tās attīrīšanos.

## Vilnas uzbūve un sastāvs
Vilnas šķiedru veido divas vai trīs daļas: epiderma, kortekss jeb garoza un serde. Kortekss veido vilnas lielāko daļu no masas. Korteksu veido divi spirāliski kopā salikti puscilindri — ortokortekss un parakortekss. Serde padara šķiedru trauslāku un neizturīgāku. Vilnas galvenā sastāvdaļa ir keratīns, kas veido 80–85% no tās sastāva, bet 15–17% veido nekeratīna olbaltumvielas. Ir arī taukvielas un augu piemaisījumi kā salmi un siens.

## Atsauces

## Ārējās saites

*
Morāviešu valoda

**Morāviešu valoda** (morāviešu: *moravščina*, ) ir čehu valodas variants, kurā runā Morāvijā, vēsturiskā reģionā mūsdienu Čehijas austrumos. Kaut gan parasti tā tiek uzskatīta par čehu valodas dialektu (vai dialektu grupu), pēc daļas runātāju domām tā ir atšķirīga valoda. Pēc 2011.g. Čehijas iedzīvotāju skaitīšanas rezultātiem 108&nbsp;469 personas uzskata morāviešu valodu par savu dzimto valodu.

Morāviešu valodā līdz šim laikam saglabājušās daudzas arhaiskas iezīmes, kuras no literārās čehu valodas ir izzudušas, bet vēl arvien tās var atrast citās slāvu valodās.

## Atsauces
Limuzīns

[thumb|300px|[ASV prezidents|ASV prezidenta limuzīns]]
**Limuzīns** () ir slēgta tipa virsbūves vieglais automobilis ar cieto jumtu, parasti aprīkots ar paceļamo stiklu vai šķērssienu, kas atdala šoferi no pārējā automobiļa salona

Vācu valodā ar terminu *limousine* tiek apzīmēts jebkura slēgta tipa vieglā automobiļa virsbūve ar cieto jumtu, divām vai četrām durvīm un četriem vai vairākiem sānu logiem, tajā skaitā arī universālis un hečbeks — standarts DIN 70011.

## Etimoloģija
Vārds "limuzīns" cēlies no Francijas reģiona Limuzēnas nosaukuma. Limuzēnas ganu kapuces bija līdzīgas pirmajiem šīs virsbūves tipa modeļiem.

## Tipoloģija
Klasiskam (rūpnieciski ražotam) limuzīnam ir speciāli veidota virsbūve, kas ir mazliet garāka salīdzinājumā ar vienkāršu sedana virsbūvi, un līdz ar to arī garāka riteņu garenbāze. Pie šī tipa ir pieskaitāmi krievu ZIL, angļu Rolls-Royce un Bentley, kā arī daudzi amerikāņu automobiļu modeļi. Mūsdienu limuzīni lielākoties pieder pie tā saukta streč-limuzīnu tipa (*Stretch-Limousine*), tos ražo specializēti uzņēmumi no jau gatavām standarta automobiļu virsbūvēm, pagarinot tos vienkārši iemetinot virsbūvei pa vidu papildus virsbūves elementus.

## Pullman limuzīni
[thumb|left|220px|Pullman uz [Mercedes-Benz W220 bāzes]]
Termins *Pullman-Limousine* tiek izmantots vācu valodā, lai apzīmētu automobiļa virsbūvi ar šķērssienu un trim sēdekļu rindām. Nosaukums cēlies no amerikāņu izgudrotāja un rūpnieka, kompānijas "Pullman" dibinātāja, Džordža Mortimera Pulmana uzvārda, kurš 19. gadsimta vidū ražoja pašus ērtākos četrasu vagonus priekš strauji progresējošām ASV dzelzceļa līnijām.

## Ārējās saites
* Pats garākais limuzīns pasaulē 
* Sfēriskās limuzīnu salonu panorāmas (Hummer H2 un Chrysler 300C)
Kosmos-2475

***Kosmos-2475*** (*Космос-2475*) ir Krievijas *[[GLONASS]]* globālās navigācijas sistēmas pavadonis. Orbītā palaists 2011. gada novembrī. Tas ir pavadoņu sērijas GLONASS-M aparāts. *Glonass* zemes vadības kompleksa numurs 743. Izvietots *Glonass* sistēmas pirmajā orbitālajā plaknē, punktā Nr. 8.

*Kosmos-2475* tika palaists  12:51:41 UTC ar nesējraķeti *[[Proton-M/Briz-M]]* no Baikonuras kosmodroma. Šī bija pirmā reize, kad *Glonass* palaists ar dzinējbloku *[[Briz-M]]*. 18:41 UTC pavadonis atdalījās no *Briz-M*.

 *Kosmos-2475* sākta aktīva darbība un ieslēgts sistēmā.  Sākotnēji atradās pirmajā orbitālajā plaknē, punktā Nr. 2.

 *GLONASS-M* Nr. 743 izvadīts no darba režīma un pārcelts orbitālajā rezervē. 
Tā vietā no rezerves 22. oktobrī darba režīmā pārcelts *GLONASS-M* Nr. 712 (darba punkts Nr. 2).

Līdz 2013. gada martam *Kosmos-2475* tika pārvadīts uz 8. darba punktu, lai nomainītu 701K. 22. februārī tas sāka signāla translāciju, bet tā kā 701K nebija atslēgts, abu pavadoņu raidīšana no viena punktā dažiem uztvērējiem radīja problēmas.

2018. gadā *GLONASS-M* Nr. 743 vairākkārt tika pārtraukta tā ekspluatācija un veikti profilaktiskie darbi.

## Atsauces
Kosmos-2474

***Kosmos-2474*** (*Космос-2474*) bija Krievijas *[[GLONASS]]* globālās navigācijas sistēmas pavadonis. Tas orbītā tika palaists . Tas ir pavadoņu sērijas *[[GLONASS-M]]* aparāts. Tā *Glonass* zemes vadības kompleksa numurs bija 742. Tas bija izvietots *Glonass* sistēmas pirmajā orbitālajā plaknē, punktā Nr. 4.

*Kosmos-2474* tika palaists  20:15:14 *[[UTC]]* ar nesējraķeti *[[Sojuz-2.1b / Fregat]]* no Pļeseckas kosmodroma. 23:53 *UTC* pavadonis atdalījās no dzinējbloka *Fregat*.

25. oktobrī, pēc izmēģinājumiem un pārbaudēm *Kosmos-2474* tika nodots ekspluatācijā.

2019. gada 26. augustā *GLONASS* № 742 tika pārslēgts no darba režīma uz tehniskās apkopes režīmu, kas nozīmē, ka pavadonis bija sabojājies.
2020. gada 24. martā tika pārtraukti visi darbi ar *Kosmos-2474*.

## Atsauces

## Ārējās saites
* Состояние КА группировки КНС ГЛОНАСС  Информационно-аналитический центр КВНО ФГУП ЦНИИмаш, 
* Uragan-M (GLONASS-M, 14F113) Gunter Dirk Krebs,
Kosmos-2476

***Kosmos-2476*** (*Космос-2476*) ir Krievijas GLONASS globālās navigācijas sistēmas pavadonis, kurš tika palaists . Tas ir pavadoņu sērijas GLONASS-M aparāts. *Glonass* zemes vadības kompleksa numurs 744. Izvietots *Glonass* sistēmas pirmajā orbitālajā plaknē, punktā Nr. 3.

*Kosmos-2476* tika palaists  12:51:41 UTC ar nesējraķeti *[[Proton-M/Briz-M]]* no Baikonuras kosmodroma. Šī bija pirmā reize, kad *Glonass* palaists ar dzinējbloku *[[Briz-M]]*. 18.41 UTC pavadonis atdalījās no *Briz-M*.

8. decembrī pēc izmēģinājumiem un pārbaudēm *Kosmos-2476* nodots ekspluatācijā.

## Atsauces
1324. gads

**1324. gads** () bija garais gads, kas pēc Jūlija kalendāra sākās svētdienā.

## Notikumi

### Nezināms datums
* Francijas pilsētas Mecas apkārtnē sākās feodāļu karš, ar kuru ir reģistrēta pirmā reize, kad Rietumeiropā izmantoja lielgabalus.
* Reimārs Hāne kļuva par Livonijas ordeņa mestru.

## Dzimuši
* 5. marts — Dāvids II Brūss, Skotijas karalis (miris 1371.)

## Miruši
* 9. janvāris — Marko Polo, itāļu ceļotājs (dzimis ap 1254.)
Kosmos-2477

***Kosmos-2477*** (*Космос-2477*) ir Krievijas *[[GLONASS]]* globālās navigācijas sistēmas pavadonis. Tas orbītā tika palaists . Tas ir pavadoņu sērijas *[[GLONASS-M]]* aparāts. *Glonass* zemes vadības kompleksa numurs 745. Izvietots *Glonass* sistēmas pirmajā orbitālajā plaknē, punktā Nr. 7.

*Kosmos-2477* tika palaists  12:51:41 UTC ar nesējraķeti *[[Proton-M / Briz-M]]* no Baikonuras kosmodroma. Šī bija pirmā reize, kad *Glonass* palaists ar dzinējbloku *[[Briz-M]]*. 18:41 UTC pavadonis atdalījās no *Briz-M*.

Pēc izmēģinājumiem un pārbaudēm 2011. gada 18. decembrī *Kosmos-2477* tika nodots ekspluatācijā.
2019. gada 20. martā tam uz laiku pārtraukta ekspluatācija.

## Atsauces
Džordžs Grejs

**Džordžs Roberts Grejs** (; dzimis  Londonā, miris  Londonā) bija angļu zoologs un rakstnieks, Britu muzeja ornitoloģijas nodaļas vadītājs 41 gadu. Greja svarīgākā publikācija bija «Putnu ģintis» (*Genera of Birds*, 1844-49), kurā iekļauti  šķirkļu. Džordžs Grejs bija dēls britu botāniķim un farmakologam Semjuelam Frederikam Grejam un jaunākais brālis zoologam Džonam Edvardam Grejam.

[thumb|left|''[Chauna chavaria'' no grāmatas «Putnu ģintis»]]
1336. gads

**1336. gads** () bija garais gads, kas pēc Jūlija kalendāra sākās pirmdienā.

## Notikumi
* 5. jūlijs — Japānā norisinājās Ašikagas šogunāta nemieri pret imperatoru Go-Daigo.

### Nezināms datums

## Dzimuši
* 9. aprīlis — Tamerlans (تیمور), Samarkandas emīrs (miris 1405.)
* 14. aprīlis — Go-Kogons, Japānas imperators (miris 1374.)
* *datums nezināms*
* *iespējams*
** Gregors XI, Romas pāvests (miris 1378.)
** Inokentijs VII, Romas pāvests (miris 1406.)

## Miruši
* 4. jūlijs — Izabella, Portugāles karaliene, katoļu svētā (dzimusi 1271.)
Ieva Lagūna

thumb|200px|Ieva Lagūna.
**Ieva Lagūna** (dzimusi 1990. gada 6. jūnijā) ir latviešu modele. Viņa ir *[[Victoria's Secret]]* reklāmas seja. Lagūna piedalījās 2011. un 2012. gada *Victoria's Secret Fashion Show*. Viņa ir bijusi uz žurnāla *[[Vogue (žurnāls)|Vogue]]* vāka četras reizes.

## Atsauces
Sergejs Brins

**Sergejs Brins** (, dzimis ) ir amerikāņu matemātiķis un datorzinātnieks, kurš 1998. gadā kopā ar Leriju Peidžu izveidoja interneta meklētājprogrammu *[[Google]]*.

## Dzīvesgājums
Dzimis 1973.  gadā Maskavā matemātiķa Mihaila Brina () ģimenē. Kad Sergejam bija seši gadi, viņa vecākiem kā ebrejiem atļāva izceļot uz Amerikas Savienotajām Valstīm, kur viņš Mērilendas Universitātē ieguva bakalaura grādu, bet Stenforda Universitātē studēja datorzinātni maģistra un doktora studiju programmās. Kopā ar Leriju Peidžu viņš publicēja konceptuālu zinātnisku rakstu *The Anatomy of a Large-Scale Hypertextual Web Search Engine*  un izstrādāja jaunu meklētājprogrammu, kas 1998. gadā kļuva pazīstama kā *Google*. 

2011. gadā Brina kapitāls sasniedza 16,7 miljardus dolāru.

## Atsauces

## Ārējās saites
Ronalds Goliašs

**Ronalds Goliašs** (,  — ) bija brazīliešu aktieris, komiķis. 

Jaunībā strādājis par skrodera palīgu, apdrošināšanas aģentu un citos darbos. Divdesmitā gadsimta 1950. gados Goliašs sāka strādāt radio un televīzijā kā komiķis. Viņa aktiera karjera ilga līdz 2004. gadam.
Yinghuo 1

**Yinghuo 1** (saīsinājumā **YH-1**, , ) bija Ķīnas starpplanētu zonde, kas paredzēta Marsa izpētei. Palaista  kopā ar Krievijas zondi Fobos-Grunt, bet kļūmes dēļ nav atstājusi Zemes orbītu.  sadega Zemes atmosfērā.

*Yinghuo 1* līdz Marsam bija paredzēts ceļot kopā ar *Fobos-Grunt*. Tas bija izvietots *Fobos-Grunt* un dzinējbloka adaptera rāmja iekšienē.

## Lidojuma gaita
*Fobos-Grunt* ar *Yinghuo 1* tika palaists  20:16:02 UTC ar nesējraķeti Zenit-2FG no Baikonuras kosmodroma Kazahstānā. 00:27:31 UTC *Fobos-Grunt* atdalījās no otrās pakāpes. 02:55:47 bija jānotiek dzinējiekārtas pirmajai iedarbināšanai, bet tas nav noticis. Nenotika arī otrā iedarbināšana, kurai zondi vajadzēja ievadīt trajektorijā uz Marsu. Tā kā tajā brīdī kosmiskais aparāts atradās ārpus Krievijas zemes staciju redzamības zonas, tad speciālisti nezināja, kas noticis. Nodibināt sakarus ar *Fobos-Grunt* un nodot komandas iedarbināt dzinēju neizdevās.

17. novembrī Ķīnas nacionālā kosmosa administrācija paziņoja, ka zonde atzīta par zaudētu.

 kopā ar *Fobos-Grunt* sadega Zemes atmosfērā.

## Atsauces

## Skatīt arī
* Fobos-Grunt
Datubāzes draiveris

**Datubāzes draiveris** ir palīgprogramma, kas lietojumprogrammām un kompilatoriem ļauj piekļūt konkrētam datu bāzes formātam.